pythainlp/thai-wiki-dataset-v4 huggingface dataset:
เอบา เปรอน

มาริอา เอบา ดัวร์เต เด เปรอน (7 พฤษภาคม ค.ศ. 1919 – 26 กรกฎาคม ค.ศ. 1952) เป็นผู้นำการเมืองของประเทศอาร์เจนตินา เป็นภริยาคนที่ 2 ของประธานาธิบดีฆวน เปรอน (ค.ศ. 1895–1974) และเป็นสุภาพสตรีหมายเลขหนึ่งของอาร์เจนตินาระหว่างปี ค.ศ. 1946 จนกระทั่งเสียชีวิต 
เธอเกิดในหมู่บ้านโลสโตลโดส ชนบทในอาร์เจนตินา เมื่อปี ค.ศ. 1919 เป็นลูกคนสุดท้องในบรรดา 5 คน ปี ค.ศ. 1934 เมื่ออายุ 15 ปี เธอเดินทางมายังเมืองหลวงของประเทศกรุงบัวโนสไอเรส ประกอบอาชีพนักแสดงละครเวที ละครวิทยุและนักแสดงภาพยนตร์ เธอพบกับพันเอก ฆวน เปรอน เมื่อวันที่ 22 มกราคม ค.ศ. 1944 ที่บัวโนสไอเรสในงานการกุศลที่ลูนาพาร์กสเตเดียม เพื่อช่วยเหลือผู้ประสบภัยแผ่นดินไหวที่เมืองซานฆวน ประเทศอาร์เจนตินา ทั้งคู่แต่งงานในปีถัดมา ในปี ค.ศ. 1946 ฆวน เปรอนได้รับเลือกตั้งเป็นประธานาธิบดีแห่งอาร์เจนตินา
เอบา เปรอน ปรากฏในวัฒนธรรมสมัยนิยมนานาชาติ โดยมากรู้จักในละครเพลง "Evita" (1976)
บิลล์ แชงคลี

วิลเลียม แชงคลี  #เปลี่ยนทาง (2 กันยายน ค.ศ. 1913 – 29 กันยายน ค.ศ. 1981) อดีตนักฟุตบอลและผู้จัดการทีมชาวสกอตแลนด์ เป็นอดีตผู้จัดการทีมสโมสรฟุตบอลลิเวอร์พูล ผู้เป็นที่รู้จักและประสบความสำเร็จสูงสุดผู้หนึ่งในประวัติศาสตร์สโมสร เคยติดทีมชาติสกอตแลนด์ 12 นัด
ในสมัยนักเตะเล่นในตำแหน่งวิงฮาร์ปฝั่งขวา (ปัจจุบันตำแหน่งนี้ยกเลิกไปแล้ว) ให้กับสโมสรฟุตบอลคาร์ไลล์ยูไนเต็ด 1 ฤดูกาล ก่อนที่จะใช้ชีวิตลูกหนังส่วนใหญ่กับสโมสรฟุตบอลเพรสตันนอร์ทเอนด์ โดยชนะเลิศเอฟเอคัพ ในฤดูกาล 1938 ก่อนชีวิตจะพลิกผันเมื่อต้องเข้ารับใช้ชาติในสังกัดกองทัพอากาศอังกฤษ ในช่วงสงครามโลกครั้งที่สอง ก่อนประกาศเลิกการค้าแข้งอาชีพในปี ค.ศ. 1949
เขาเริ่มรับตำแหน่งผู้จัดการทีมให้กับสโมสรคาร์ไลล์ยูไนเต็ด, กริมส์บีย์ทาวน์, เวิร์กคิงตัน, ฮัดเดอส์ฟีลด์ทาวน์ ก่อนเข้ารับตำแหน่งผู้จัดการทีมลิเวอร์พูล ในปี ค.ศ. 1959
ผลงานในช่วงชีวิตผู้จัดการทีมลิเวอร์พูลของเขาจัดว่าประสบความสำเร็จอย่างสูง โดยในช่วงที่เขารับตำแแหน่งใหม่ลิเวอร์พูลยังเล่นอยู่ในลีกดิวิชั่น 2 ก่อนที่เขาจะสามารถนำลิเวอร์พูลได้แชมป์ดิวิชั่น 2 และเลื่อนชั้นสู่ลีกดิวิชั่น 1 ซึ่งเป็นลีกสูงสุดในสมัยนั้นสำเร็จ ในฤดูกาล 1962 ก่อนที่จะนำทีมคว้าแชมป์ดิวิชั่น 1 อีก 3 สมัยในเวลาต่อมา , ชนะเลิศเอฟเอคัพ 2 สมัย, เอฟเอคอมมูนิตีชีลด์ 4 สมัย, และยูฟ่าคัพ 1 สมัย ก่อนที่จะประกาศวางมือคุมทีมในปี ค.ศ. 1974 รวมระยะเวลาในการคุมทีมลิเวอร์พูลทั้งสิ้น 14 ปี ก่อนที่บ๊อบ เพสลีย์จะรับตำแหน่งผู้จัดการทีมต่อจากเขา
7 ปี ต่อมาหลังจากวางมือจากตำแหน่งผู้จัดการทีม เขาก็เสียชีวิตลงในวัย 68 ปี
เลอเฟิน

เลอเฟิน , ลูแว็ง  หรือ เลอเวิน  เป็นเมืองในประเทศเบลเยียมและเป็นเมืองหลวงของจังหวัดเฟลมิชบราบันต์ ตั้งอยู่บริเวณใจกลางของจังหวัด ห่างจากกรุงบรัสเซลส์ประมาณ 25 กิโลเมตร มีประชากรประมาณ 97,000 คน
เลอเฟินเป็นที่ตั้งของ Anheuser-Busch InBev บริษัทผลิตเบียร์ที่ใหญ่ที่สุดในโลก มหาวิทยาลัยคาทอลิกเลอเฟิน (Katholieke Universiteit Leuven) ซึ่งเป็นมหาวิทยาลัยที่ใหญ่และเก่าแก่ที่สุดในกลุ่มประเทศแผ่นดินต่ำ และสถาบันปรัชญาชั้นสูง (Higher Institute of Philosophy) ซึ่งมีชื่อเสียงโดยเฉพาะการเก็บรักษาผลงานของเอ็ดมุนด์ ฮัสเซิร์ล นักปรัชญาชาวเยอรมันไว้อย่างถาวร
เมืองแฝดและเมืองพี่น้อง.
นอกจากเมืองแฝดเหล่านี้ยังมีความสัมพันธ์ที่เป็นมิตรกับเมืองในประเทศต่างๆ ไว้ โดยทำสัญญามิตรภาพอย่างเป็นทางการกับเมืองดังนี้
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ตำบลนครหลวง

นครหลวง เป็นตำบลในอำเภอนครหลวง จังหวัดพระนครศรีอยุธยา พื้นที่ทั้งหมดอยู่ในเขตของเทศบาลตำบลนครหลวง โดยเป็นที่ตั้งของที่ว่าการอำเภอ และเป็นที่ตั้งของปราสาทนครหลวง
ที่ตั้งและอาณาเขต.
ตำบลนครหลวงมีอาณาเขตติดต่อกับเขตการปกครองข้างเคียง ดังนี้
ประวัติ.
ปี พ.ศ. 2490 ขุนปฐมประชากร ผู้ว่าราชการจังหวัดพระนครศรีอยุธยา ได้ประกาศแยกพื้นที่หมู่ 8–9 บ้านบางพระครู และหมู่ 10 บ้านชะอม ของตำบลนครหลวง ตั้งเป็น ตำบลบางพระครู และพ.ศ. 2494 พระราชญาติรักษา ผู้ว่าราชการจังหวัดพระนครศรีอยุธยา และพระยารามราชภักดี ปลัดกระทรวงมหาดไทย ทำหน้าที่แทนรัฐมนตรีว่าการกระทรวงมหาดไทยในขณะนั้น ได้พิจารณาโอนท้องที่หมู่ 7 บ้านเสื่อ เฉพาะฝั่งตะวันออกของแม่น้ำป่าสัก ของตำบลบางระกำ มาขึ้นกับตำบลนครหลวง โดยตั้งเป็นหมู่ 8 ตำบลนครหลวง
ปี พ.ศ. 2499 นายสุทัศน์ สิริสวย ผู้ว่าราชการจังหวัดพระนครศรีอยุธยา ร่วมกับกำนันตำบลนครหลวง ผู้ใหญ่บ้านและผู้นำชุมชน ได้พิจารณาพื้นที่ฝั่งตะวันตกบางส่วนริมแม่น้ำป่าสัก ได้แก่ ตำบลบางพระครู ตำบลบางระกำ และพื้นที่ฝั่งตะวันออกริมแม่น้ำป่าสักของตำบลนครหลวง เป็นพื้นที่ตั้งของศูนย์ราชการอำเภอแม่ริม เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลนครหลวง ในปี พ.ศ. 2500 และปี พ.ศ. 2542 สุขาภิบาลนครหลวงได้รับการจัดตั้งขึ้นเป็นเทศบาลตำบล ด้วยผลของกฎหมาย
ปี พ.ศ. 2546 เขตสภาตำบลนครหลวงมีประชากร 1,683 คน และมี 559 ครัวเรือน บางส่วนอยู่ในเขตเทศบาลตำบลนครหลวง โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน และไม่ผ่านการเงื่อนไขในการตั้งเป็นองค์การบริหารส่วนตำบล จึงพิจารณาให้รวมสภาตำบลนครหลวงเข้ากับเทศบาลตำบลนครหลวง ในปี พ.ศ. 2547 ทำให้ตำบลนครหลวงอยู่ในเขตเทศบาลตำบลนครหลวงทั้งหมด
วิบูลย์ สงวนพงศ์

วิบูลย์ สงวนพงศ์ (เกิด 13 พฤศจิกายน พ.ศ. 2497) กรรมการผู้ทรงคุณวุฒิในคณะกรรมการป้องกันและบรรเทาสาธารณภัยแห่งชาติ อดีตปลัดกระทรวงมหาดไทย เป็นอดีตผู้ว่าราชการจังหวัดหลายจังหวัด และ อดีตอธิบดีกรมป้องกันและบรรเทาสาธารณภัย
ประวัติ.
วิบูลย์ สงวนพงศ์ เกิดเมื่อวันที่ 13 พฤศจิกายน พ.ศ. 2497 ที่ตำบลสนับทึบ อำเภอวังน้อย จังหวัดพระนครศรีอยุธยา สำเร็จการศึกษาชั้นมัธยมศึกษา จากโรงเรียนอยุธยาวิทยาลัย ระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย และระดับปริญญาโทจากสถาบันบัณฑิตพัฒนบริหารศาสตร์ (นิด้า) สมรสกับ นางอัจฉรา สงวนพงศ์ นายด่านศุลกากรท่าอากาศยานเชียงใหม่ 
วิบูลย์ สงวนพงศ์ ผ่านการอบรมในหลักสูตรต่างๆ ได้แก่ หลักสูตรนายอำเภอ วิทยาลัยการปกครอง หลักสูตร ผู้บริหารระดับ 9 สถาบันดำรงราชานุภาพ กระทรวงมหาดไทย และสถาบันเทคโนโลยีแห่งเอเชีย (AIT) หลักสูตรนักปกครองระดับสูง กระทรวงมหาดไทย หลักสูตร การป้องกันราชอาณาจักรภาครัฐร่วมเอกชน (ปรอ.) รุ่นที่ ๑๕ วิทยาลัยป้องกันราชอาณาจักร หลักสูตรผู้บริหารเทคโนโลยีและสารสนเทศระดับสูง (Chief Information Officer)สำนักงานคณะกรรมการข้าราชการพลเรือน หลักสูตรการกำกับดูแลกิจการสำหรับกรรมการและผู้บริหารระดับสูง ของรัฐวิสาหกิจและองค์กรมหาชน รุ่นที่ ๔ สถาบันพระปกเกล้า หลักสูตร Role of the Chairman Program (RCP) รุ่นที่ ๒๕/๒๐๑๑ สมาคมส่งเสริมสถาบันกรรมการบริษัทไทย (IOD)
การทำงาน.
วิบูลย์ สงวนพงศ์ รับราชการในสังกัดกรมการปกครอง กระทรวงมหาดไทย เคยดำรงตำแหน่งจ่าจังหวัด ป้องกันจังหวัด และเป็นนายอำเภอหนองขาหย่าง จังหวัดอุทัยธานี ในปี พ.ศ. 2535 เป็นหัวหน้าฝ่ายบรรจุและแต่งตั้ง เป็นผู้อำนวยการสำนัก และเป็นรองผู้ว่าราชการจังหวัด ในปี พ.ศ. 2541 รวมระยะเวลาการดำรงตำแหน่ง 7 ปี 4 จังหวัด คือ จังหวัดร้อยเอ็ด จังหวัดพระนครศรีอยุธยา จังหวัดสมุทรสาคร จังหวัดลพบุรี และได้รับโปรดเกล้าฯ แต่งตั้งเป็นผู้ว่าราชการจังหวัด (นักปกครอง 10) ในปี พ.ศ. 2548 ที่จังหวัดอ่างทอง และย้ายไปดำรงตำแหน่งผู้ว่าราชการจังหวัดเชียงใหม่ ในปี พ.ศ. 2550 จากนั้นในปี พ.ศ. 2552 ได้รับแต่งตั้งเป็นรองปลัดกระทรวงมหาดไทย และเป็นอธิบดีกรมป้องกันและบรรเทาสาธารณภัย ในปีถัดมา กระทั่งได้รับแต่งตั้งเป็นปลัดกระทรวงมหาดไทย ในปี พ.ศ. 2555 เมื่อวันที่ 9 ธันวาคม พ.ศ. 2558 เขาได้รับพระราชทานยศ นายกองเอก
วิบูลย์ เคยได้รับการแต่งตั้งเป็นกรรมการหลายตำแหน่ง เช่น ประธานคณะกรรมการสรรหาสมาชิกสภากรุงเทพมหานคร รองประธานกรรมการในคณะกรรมการจัดรูปที่ดินเพื่อพัฒนาพื้นที่ กรรมการในคณะกรรมการข้อมูลข่าวสารของราชการ กรรมการในคณะกรรมการวิธีปฏิบัติราชการทางปกครอง กรรมการในคณะกรรมการปฏิรูปประเทศด้านการบริหารราชการแผ่นดิน อดีตกรรมการในคณะกรรมการผู้สูงอายุแห่งชาติ อดีตรองประธานกรรมการในคณะกรรมการจัดรูปที่ดินเพื่อพัฒนาพื้นที่ อดีตประธานคณะกรรมการรับรองความเป็นคนไทยพลัดถิ่นอดีตสมาชิกสภาขับเคลื่อนการปฏิรูปประเทศ กรรมการศูนย์อำนวยการแก้ไขสถานการณ์ฉุกเฉิน ในรัฐบาล อภิสิทธิ์ เวชชาชีวะ ระหว่างวันที่ 5 ตุลาคม พ.ศ. 2553 ถึง 21 ธันวาคม พ.ศ. 2553
ระหว่างวันที่ 21 มกราคม 2557 ถึง 31 มีนาคม 2557 เขาเป็นกรรมการในศูนย์รักษาความสงบ ตามคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
นายวิบูลย์ สงวนพงศ์ เป็นบุคคลเดียวที่ได้ เป็นกรรมการในศูนย์ที่ถูกจัดตั้งขึ้นตามพระราชกำหนดในสถานการณ์ฉุกเฉินเพื่อปราบปรามกลุ่มผู้ชุมนุมทางการเมือง ในเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553และวิกฤตการณ์การเมืองไทย พ.ศ. 2556–2557
จอร์จิเย เช็ตกอวิช

จอร์จิเย เช็ตกอวิช (เกิดเมื่อวันที่ 1 มีนาคม พ.ศ. 2526) เป็นนักฟุตบอลชาวมอนเตเนโกร เกิดในพอดกอรีตซา ปัจจุบันเล่นให้กับสโมสรฟุตบอลบุรีรัมย์ ยูไนเต็ด ในไทยพรีเมียร์ลีก เล่นในตำแหน่งกองกลาง และเล่นให้กับฟุตบอลทีมชาติมอนเตเนโกร
ฮาทิควา

ฮาทิควา ("HaTiqvah","ความหวัง") เป็นเพลงชาติของประเทศอิสราเอล
เนื้อเพลงกล่าวถึงความหวังของชาวยิวทั่วโลกที่จะได้กลับมาสู่บ้านเกิดของพ่อของชาวยิว (อัฝราฮัม ยิทซ-คฮัก และยาโขฝ) ตามที่เขียนไว้ในคัมภีร์ทานัคของศาสนายูดาห์ โดยชาวยิวถูกเนรเทศจากดินแดนแห่งพันธสัญญาเมื่อคริสต์ศตวรรษที่ 70 โดยกองทัพของโรมัน แม้ในทุกวันนี้บทสวดมนต์ประจำวันของชาวยิวก็ยังสวดมนต์ถึงการกลับมาสู่ดินแดนนี้ โดยการสวดจะหันหน้าไปทางทิศตะวันออกซึ่งเป็นที่ตั้งของเมืองเยรูซาเลม
เพเทอร์ กรืนแบร์ค

เพเทอร์ อันเดรอัส กรืนแบร์ค  เป็นนักฟิสิกส์ชาวเยอรมัน และเป็นหนึ่งในผู้ค้นพบปรากฏการณ์ความต้านทานแม่เหล็กขนาดยักษ์ซึ่งเป็นที่มาของการทะลวงฝ่าอุปสรรคในการสร้างฮาร์ดดิสก์ความจุระดับจิกะไบต์
กรืนแบร์คได้รับรางวัลโนเบลสาขาฟิสิกส์ในปี พ.ศ. 2550 พร้อมกับอาลแบร์ แฟร์ นักฟิสิกส์ชาวฝรั่งเศส สำหรับการค้นพบปรากฏการณ์ความต้านทานแม่เหล็กขนาดยักษ์ของพวกเขา
ชีวิตในช่วงต้นและครอบครัว.
กรืนแบร์คเกิดเมื่อวันที่ 18 พฤษภาคม พ.ศ. 2482 ที่เมืองเปิลเซ็ญ (ซึ่งในขณะนั้นอยู่ในรัฐในอารักขาโบฮีเมียและมอเรเวีย ในปัจจุบันได้กลายเป็นส่วนหนึ่งของเช็กเกีย) เป็นบุตรของวิศวกร หลังจากสงครามโลกครั้งที่สอง พวกเขาได้ย้ายไปยังเมืองเลาเทอร์บัคในรัฐเฮ็สเซิน และเพเทอร์ก็ได้เข้ารับการศึกษาในยิมเนเซียมในเมืองนั้น
กรืนแบร์คได้รับประกาศนียบัตรระดับกลางใน พ.ศ. 2505 จากมหาวิทยาลัยเกอเทอแห่งแฟรงก์เฟิร์ต จากนั้นเขาเข้าศึกษาต่อที่มหาวิทยาลัยเทคนิคดาร์มชตัทในเยอรมนี ที๋ซึ่งเขาได้รับประกาศนียบัตรทางฟิสิกส์ ใน พ.ศ. 2509 และปริญญาดุษฎีบัณฑิตใน พ.ศ. 2512 หลังจากนั้นเขาได้เข้าทำงานที่สถาบันสำหรับฟิสิกส์สถานะของแข็งที่ศูนย์วิจัยยือลิช ซึ่งเป็นที่ที่ทำให้เขาได้เป็นผู้วิจัยนำในสาขาสภาพแม่เหล็กจนกระทั่งเกษียณใน พ.ศ. 2547
งานวิจัยที่สำคัญ.
ใน พ.ศ. 2529 เขาได้ค้นพบชั้นแม่เหล็กอย่างแรง (ferromagnetic layers) ที่มีการเข้าคู่แลกเปลี่ยน (exchange coupling) ของสภาพต่อต้านเชิงขนาน (antiparallel) และใน พ.ศ. 2531 เขาได้ค้นพบปรากฏการณ์ความต้านทานแม่เหล็กขนาดยักษ์ (giant magnetoresistive effect ชื่อย่อ GMR) ในชั้นแม่เหล็กหลายชั้นที่เข้าคู่กันในลักษณะนั้น 
ปรากฏการณ์นี้ได้ถูกค้นพบขึ้นในช่วงเวลาเดียวกัน อย่างเป็นอิสระต่อกัน โดยอาลแบร์ แฟร์ จากมหาวิทยาลัยปารีส-ซูด (Université de Paris Sud) งานของกรืนแบร์คทำให้เขาได้รับรางวัลร่วมหลายรางวัล ได้แก่ รางวัลระหว่างประเทศสำหรับวัสดุใหม่ของสมาคมฟิสิกส์อเมริกัน, รางวัลสภาพแม่เหล็กจากสหภาพฟิสิกส์บริสุทธิ์และฟิสิกส์ประยุกต์ระหว่างประเทศ, รางวัลฮิวเล็ตต์-เพคคาร์ด ยูโรฟิสิกส์, รางวัลวุล์ฟ สาขาฟิสิกส์ พ.ศ. 2549/2550 และรางวัลญี่ปุ่น พ.ศ. 2550 ก่อนจะได้รับรางวัลโนเบล สาขาฟิสิกส์ในปีเดียวกัน นอกจากนี้เขายังได้รับรางวัลอันทรงเกียรติของเยอรมนี คือ รางวัลอนาคตเยอรมัน พ.ศ. 2541 สำหรับเทคโนโลยีและนวัตกรรมอีกด้วย
เริงยศ ศรีวรพงษ์พันธ์

เริงยศ ศรีวรพงษ์พันธ์ (2 พฤษภาคม พ.ศ. 2496 –) เป็นนักกีฬาฟันดาบสากลชาวไทย ผู้ซึ่งเข้าร่วมแข่งขันในเอเป้ประเภททีม รวมถึงเซเบอร์ทั้งในประเภทบุคคลและทีมในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์, สุทธิพงษ์ สันติเทวกุล, สมชัย ตรังเจริญงาม และ เสน่ห์ เชาว์สุรินทร์
เริงยศ ศรีวรพงษ์พันธ์ เป็นศิษย์เก่าโรงเรียนเตรียมอุดมศึกษา รุ่นที่ 32 และยังเป็นตัวแทนทีมชาติไทยร่วมกับเรืออากาศเอกสุทธิพงษ์ สันติเทวกุล ในการเข้าแข่งขันฟันดาบสากลในเอเชียนเกมส์ 1974 โดยเริงยศมีตำแหน่งเป็นประธานชมรมฟันดาบพระเกี้ยวในขณะนั้น นอกจากนี้ เขายังมีบทบาทในฐานะเป็นผู้ถ่ายทอดศิลปะการซ่อมดาบเอเป้ รวมถึงเทคนิคการเดินสายไฟฟ้าที่ดาบ และแม้กระทั่งการดัดมุมดาบ การตัดหางใบดาบ ตลอดจนทำหน้าที่เป็นคณะกรรมการกีฬาฟันดาบสากลในกีฬามหาวิทยาลัยแห่งประเทศไทย ครั้งที่ 38
ฮิตาจิ (เมือง)

ฮิตาจิ  เป็นนครที่ตั้งอยู่ในจังหวัดอิบารากิ ประเทศญี่ปุ่น ประกาศจัดตั้งขึ้นเป็นนครเมื่อวันที่ 1 กันยายน ค.ศ. 1939 ตั้งติดกับมหาสมุทรแปซิฟิก มีจำนวนประชากรทั้งสิ้น 195,844 คน ในปี ค.ศ. 2008
ในสมัยสงครามโลกครั้งที่สอง นครฮิตาจิเป็นเป้าหมายโจมตีสำคัญของสหรัฐอเมริกา เพราะเป็นที่ตั้งของโรงงานชิ้นส่วนอุปกรณ์ไฟฟ้าถึง 6 โรง อีกทั้งยังมีเหมืองทองแดงที่มีจำนวนถึง 1 ใน 10 ของทองแดงที่มีอยู่ในญี่ปุ่น ด้วยเหตุนี้สหรัฐจึงโจมตีนครฮิตาจิในวันที่ 19 กรกฎาคม ค.ศ. 1945 ได้รับความเสียหายถึง 64.5%
ภูมิศาสตร์.
ฮิตาจิตั้งอยู่ทางตอนเหนือของจังหวัดอิบารากิ มีชายฝั่งยาวติดกับมหาสมุทรแปซิฟิกทางทิศตะวันออก มีทางหลวงญี่ปุ่นหมายเลข 6 ซึ่งเป็นเส้นทางที่เชื่อมระหว่างโตเกียวกับเซ็นได วิ่งขนานไปกับชายฝั่ง มีที่ราบชายฝั่งที่แคบและเป็นแนวยาวประกอบด้วยที่อยู่อาศัยและพื้นที่ทางการค้า ในทางธรณีวิทยา ฮิตาจิตั้งอยู่บนชั้นดินยุคแคมเบรียนซึ่งมีอายุประมาณ 500 ล้านปี โดยมีเหมืองหินผลิตซีเมนต์ทางด้านทิศตะวันตกของฮิตาจิ
ประชากร.
ตามข้อมูลการสำรวจสำมะโนประชากรของญี่ปุ่น ฮิตาจิมีจำนวนประชากรสูงสุดในช่วงทศวรรษ 1980 และลดลงอย่างต่อเนื่องตั้งแต่นั้นเป็นต้นมา
ฮิตะชิ

<ns>0</ns>
 <revision>
 <parentid>7823502</parentid>
 <timestamp>2023-10-03T17:43:45Z</timestamp>
 <contributor>
 <username>Alpha200807</username>
 </contributor>
 <comment>เปลี่ยนเป้าหมายการเปลี่ยนทางจาก ฮิตาจิ (เมือง) เป็น ฮิตาชิ</comment>
 <origin>11043955</origin>
 <model>wikitext</model>
 <format>text/x-wiki</format>
เล่ห์ (ชุดไมรอน โบลิทาร์)

เล่ห์  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 3 ในชุดนักสืบ "ไมรอน โบลิทาร์" ฉบับภาษาอังกฤษพิมพ์ครั้งแรกโดยสำนักพิมพ์เดลล์ เมื่อปี ค.ศ. 1996 ส่วนฉบับภาษาไทย แปลโดยอริณี เมธเศรษฐ ตีพิมพ์ครั้งแรกโดยแพรวสำนักพิมพ์ เมื่อปี ค.ศ. 2006
ผลงานชิ้นนี้ได้รับ "รางวัลเอ็ดการ์ส" (Edgars Award) ประจำปี ค.ศ. 1997 ประเภท Best Paperback Original และ "รางวัลชามัส" (Shamus Award) ในปีเดียวกัน ในประเภท BEST P.I. PAPERBACK ORIGINAL
หลง (ชุดไมรอน โบลิทาร์)

หลง  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนเล่มแรกในชุดนักสืบ "ไมรอน โบลิทาร์" ซึ่งตัวเอกมีอาชีพเป็นตัวแทนนักกีฬา ฉบับภาษาอังกฤษ ตีพิมพ์ครั้งแรกโดยสำนักพิมพ์เดลล์ เมื่อปี ค.ศ. 1995 ฉบับภาษาไทย แปลโดยอริณี เมธเศรษฐ ตีพิมพ์ครั้งแรกเมื่อปี ค.ศ. 2005 โดยแพรวสำนักพิมพ์
งานเขียนชิ้นนี้ได้รับ "รางวัลแอนโทนี" (Anthony Award–ตั้งชื่อตาม แอนโทนี่ บูเชอร์ นักเขียวแนวลึกลับชาวอเมริกัน) ประจำปี ค.ศ. 1996 และได้เข้าชิง "รางวัลเอ็ดการ์ส" (Edgars Award–ตั้งชื่อตามเอดการ์ แอลลัน โพ ผู้มีผลงานแนวสืบสวนสอบสวนคนแรกของโลก) ในประเภท Best Paperback Original
พระยาวิเชียรคีรี (ชม ณ สงขลา)

พระยาวิเชียรคีรี (ชม ณ สงขลา) มีนามเดิมว่า “ชม” เป็นเจ้าเมืองสงขลาคนที่ 8 (4 มีนาคม พ.ศ. 2431-4 พฤศจิกายน พ.ศ. 2447) ซึ่งเป็นเจ้าเมืองคนสุดท้าย ชาวเมืองสงขลาให้สมญานามว่า "เจ้าจอมเมือง" มีราชทินนามว่า "พระยาวิเชียรคีรีศรีสมุท วิสุทธิศักดา มหาพิไชยสงครามรามภักดี อภัยพิริยบรากรมภาหุ"
ประวัติ.
พระยาวิเชียรคีรี (ชม ณ สงขลา) เป็นบุตรคนโตของพระยาสุนทรนุรักษ์ (เนตร ณ สงขลา) ผู้ช่วยราชการเมืองสงขลากับคุณหญิงพับ เกิดที่เมืองสงขลา เมื่อวันที่ 4 มีนาคม พ.ศ. 2397 ณ บ้านป่าหมาก (ปัจจุบันคือที่ตั้งศาลจังหวัดสงขลา) เริ่มเรียนหนังสือกับเจ้าพระยาวิเชียรคีรี (เม่น) เมื่ออายุ 11 ปี ในปี พ.ศ. 2407 ถวายตัวเป็นมหาดเล็กในรัชกาลที่ 4 เป็นมหาดเล็กหลวงเวรฤทธิ์ รับราชการในกรุงเทพฯ ได้ 2 ปี ก็ลาออกมาศึกษาวิชาการอื่นๆ ที่สงขลา เช่น วิชาช่างไม้ ยุทธศาสตร์การยิงปืน โหราศาสตร์ แพทยศาสตร์พื้นบ้าน สมุทรศาสตร์การเดินเรือ การถ่ายรูป ช่างเหล็ก ช่างทองและการทำแผนที่ทั้งกับครูไทย และครูชาวต่างประเทศหลายคน จนมีความเชี่ยวชาญ อายุได้ 16 ปี (พ.ศ. 2413) ได้รับพระราชทานสัญญาบัตรเป็นหลวงวิเศษภักดี (ชม) ตำแหน่งผู้ช่วยราชการเมืองสงขลา อายุ 21 ปี ลาอุปสมบทสำนักอาจารย์แดง วัดดอนรัก ถึงปี พ.ศ. 2431 จึงได้รับพระราชทานสัญญาบัตรเลื่อนขึ้นเป็นพระยาสุนทรานุรักษ ผู้ช่วยราชการเมืองสงขลา ถือศักดินา 1500 รักษาราชการแทนผู้ว่าราชการเมืองสงขลาภายหลังจากการถึงแก่กรรมของ พระยาวิเชียรคีรี กระทั่งวันที่ 10 มกราคม พ.ศ. 2433 จึงได้รับพระราชทานสัญญาบัตรบรรดาศักดิ์เป็น "พระยาวิเชียรคีรี ศรีสมุทวิสุทธิศักดามหาพิไชยสงครามรามภักดี อภัยพิริยบรากรมพาหุ" ผู้สำเร็จราชการเมืองสงขลา ถือศักดินา 5000 พร้อมกับรับพระราชทานเครื่องราชอิสริยาภรณ์ชั้น ทุติยจุลจอมเกล้าวิเศษ รับราชการต่อมาอีก 13 ปี ในปี พ.ศ. 2444 ถูกปลดออก และเลื่อนเป็นจางวางเมืองสงขลารับพระราชทานเบี้ยบำนาญปีละ 8,000 บาท สูงกว่าเงินเดือนเดิมหลายเท่าตัว และ 3 ปี ต่อมาวันที่ 4 พฤศจิกายน พ.ศ. 2447 ก็ถึงแก่อสัญกรรมด้วยอายุ 50 ปี
สืบเนื่องจากแปดบรรพบุรุษสกุล ณ สงขลา เมื่อ พ.ศ. 2318 สมเด็จพระเจ้าตากสินมหาราชได้โปรดเกล้าฯ ให้หลวงสุวรรณคีรี (เหยี่ยง แซ่เฮา) เป็นผู้ปกครองเมืองสงขลา ต่อมาบุตรและหลานของพระยาสุวรรณคีรี (บรรดาศักดิ์ต่อมา) ได้รับช่วงเป็นเจ้าเมืองสงขลาถึง 8 คน ติดต่อกัน 8 สมัย ในช่วงต้นรัตนโกสินทร์ เป็นเวลา 121 ปี เจ้าเมืองในตระกูล ณ สงขลา มีดังต่อไปนี้
พระยาวิเชียรคีรี (ชม) สมรสกับ คุณหญิงสมบุญ วิเชียรคีรี ธิดาของ ท่านปั้น วัชราภัย มีธิดา 4 คน ได้แก่
พระยาวิเชียรคีรี (ชม) มีบุตร 3 คน ไม่ปรากฏชื่อมารดา ได้แก่
เครื่องราชอิสริยาภรณ์.
เครื่องยศ.
พานหมากทองคำ คนโททองคำ กระโถนทองคำ
สมาชิกสภาผู้แทนราษฎรจังหวัดพระนคร

สมาชิกสภาผู้แทนราษฎรจังหวัดพระนคร
ประวัติศาสตร์.
หลังจากประเทศไทยมีการเปลี่ยนแปลงการปกครองในปี พ.ศ. 2475 จึงมีการจัดการเลือกตั้งสมาชิกสภาผู้แทนราษฎรเป็นครั้งแรก เมื่อวันที่ 15 พฤศจิกายน พ.ศ. 2476 โดยการเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพระนครมีสมาชิกสภาผู้แทนราษฎรชุดแรก คือ พลโทพระยาเทพหัสดิน (ผาด เทพหัสดิน ณ อยุธยา) นายไต๋ ปาณิกบุตร และ ขุนสมาหารหิตะคดี (โป๊ โปรคุปต์) 
      พรรคก้าวหน้า (พ.ศ. 2488) → พรรคประชาธิปัตย์
      พรรคประชาธิปัตย์
      พรรคสหชีพ
      พรรคสหชีพ → พรรคประชาชน (พ.ศ. 2490)
      พรรคแนวรัฐธรรมนูญ
      พรรคอิสระ (พ.ศ. 2488) 
       พรรคเสรีมนังคศิลา 
       พรรคประชาธิปัตย์
       ไม่สังกัดพรรคการเมือง
       พรรคประชาธิปัตย์
สมาชิกสภาผู้แทนราษฎรจังหวัดธนบุรี

สมาชิกสภาผู้แทนราษฎรจังหวัดธนบุรี
ประวัติศาสตร์.
หลังจากประเทศไทยมีการเปลี่ยนแปลงการปกครองในปี พ.ศ. 2475 จึงมีการจัดการเลือกตั้งสมาชิกสภาผู้แทนราษฎรเป็นครั้งแรก เมื่อวันที่ 15 พฤศจิกายน พ.ศ. 2476 โดยการเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดธนบุรีมีสมาชิกสภาผู้แทนราษฎรคนแรก คือ นายทองอยู่ พุฒพัฒน์
      พรรคก้าวหน้า (พ.ศ. 2488) → พรรคประชาธิปัตย์
      พรรคอิสระ (พ.ศ. 2488)
      พรรคประชาธิปัตย์
      พรรคแนวรัฐธรรมนูญ
      พรรคประชาธิปัตย์
      พรรคเสรีมนังคศิลา 
      พรรคประชาธิปัตย์
จิกสวน

จิกสวน ชื่อวิทยาศาสตร์: "Barringtonia racemosa" เป็นไม้ยืนต้นในวงศ์ Lecythidaceae เปลือกต้นสีเทาหรือสีน้ำตาล ลำต้นมีปุ่มเล็กๆ เปลือกชั้นในสีเขียวอ่อน หลุดลอกง่าย ภายในเปลือกมีเส้นใย ใบเป็นใบเดี่ยว แผ่นใบขนาดใหญ่ ใบเกลี้ยงทั้งสองด้าน ด้านบนเป็นมัน ก้านใบอ้วนสั้น ดอกเป็นดอกช่อ ออกที่ปลายกิ่ง ตัวช่อดอกห้อยลง ดอกย่อยมีก้านดอกสั้นมาก กลีบดอกสั้นกว่าเกสรตัวผู้ที่มีสีแดงและยื่นยาวออกมาเป็นพู่ กลีบดอกมี 4 กลีบ สีชมพูอ่อน ผลเป็นผลเดี่ยว ผลกลมรี ผิวขรุขระ ดอกและยอดรับประทานได้
ถัน หย่าถิง

ถัน หย่าถิง  เกิดวันที่ 7 พฤศจิกายน ค.ศ. 1993 ที่นครซินจู๋ สาธารณรัฐจีน เป็นนักยิงธนูทีมชาติจีนไทเป ผู้ทำลายสถิติยิงธนูระดับประเทศใน ค.ศ. 2009 นอกจากนี้ เธอยังเคยร่วมทีมกับธนภัทร หาริกุล ผู้เป็นนักยิงธนูชาวไทย เข้าแข่งขันโอลิมปิกเยาวชนฤดูร้อน 2010 ในประเภททีมผสมด้วยเช่นกัน
ประวัติ.
ถัน หย่าถิง เข้าแข่งขันในโอลิมปิกเยาวชนฤดูร้อน 2010 ที่ประเทศสิงคโปร์ โดยเธอได้รับรางวัลเหรียญเงินในประเภทเยาวชนหญิงหลังจากเป็นฝ่ายแพ้ต่ออดีตแชมป์ยิงธนูเวิลด์คัพอย่างควัก เยจี ในรอบไฟนอล และใน ค.ศ. 2012 เธอได้รับการคัดเลือกเข้าสู่การแข่งขันกีฬายิงธนูในโอลิมปิกฤดูร้อน 2012
อีกาสามขา

อีกาสามขา (โรมะจิ: "Yatagarasu"; ฮันกึล: 삼족오; ฮันจา: 三足烏; ; พินอิน: "yángwū") เป็นนกที่ปรากฏในปกรณัมของชนชาติในภูมิภาคเอเชียตะวันออก ทั้งญี่ปุ่น, จีน และเกาหลี
ปกรณัมจีน.
อีกาสามขา เป็นอีกาตัวสีดำ มีขาสามขา หลังการสร้างโลก ในสมัยฮ่องเต้เหยา มีดวงอาทิตย์ปรากฏพร้อมกันถึง 10 ดวง อีกาสามขาเป็นนกประจำดวงอาทิตย์ เช่นเดียวกับกระต่ายแห่งดวงจันทร์ สร้างความเดือดร้อนแก่มนุษย์เป็นอย่างยิ่ง เง็กเซียนฮ่องเต้จึงมีบัญชาให้โฮวอี้ใช้ธนูยิงให้ตก ด้วยความคะนองของโฮวอี้จึงยิงตกไป 9 ดวง เหลือแค่ดวงเดียว
ปกรณัมญี่ปุ่น.
อีกาสามขา เป็นนกประจำองค์อามาเตราซุ เทพีแห่งดวงอาทิตย์ ในนิฮนโชกิ อันเป็นพงศาวดารญี่ปุ่น ได้บันทึกว่า จักรพรรดิจิมมุ ซึ่งทรงเป็นปฐมจักรพรรดิแห่งญี่ปุ่น เมื่อครั้งยังทรงเป็นนักรบธรรมดา เมื่อพระองค์ทรงรบแพ้นางาซูเนฮิโกะ พระองค์ทรงตระหนักว่าการที่พระองค์และพรรคพวกรบแพ้ เพราะเป็นการรบที่หันหน้าไปทางทิศตะวันออกซึ่งเข้าหาดวงอาทิตย์ ดังนั้นแล้ว พระองค์จึงตัดสินใจย้ายมาอยู่ทางด้านตะวันออกของคาบสมุทรคิอิ เพื่อที่จะรบไปทางทิศตะวันตก ทั้งนี้เป็นการชี้นำโดยอีกาสามขา ชาวญี่ปุ่นจึงถือว่าอีกาสามขาเป็นนกศักดิ์สิทธิ์ ด้วยเป็นผู้ที่ทำให้ญี่ปุ่นได้สร้างชาติขึ้นมา จนถึงปัจจุบันนี้ อีกาสามขายังได้ปรากฏอยู่ในสัญลักษณ์หลายประการของญี่ปุ่น เช่น ฟุตบอลทีมชาติญี่ปุ่น เป็นต้น
ปกรณัมเกาหลี.
ในปกรณัมเกาหลี อีกาสามขามีความสอดคล้องกับปกรณัมญี่ปุ่นตรงที่เป็นเรื่องราวของการสร้างชาติ ในอาณาจักรโคกูรยอ อีกาสามขาได้ถูกใช้เป็นสัญลักษณ์แห่งสติปัญญาและอำนาจ และเป็นสัญลักษณ์ประจำราชวงศ์โคกูรยอ และพระเจ้าทงมย็องซ็อง ปฐมจักรพรรดิแห่งราชวงศ์โคกูรยอ ปัจจุบันใช้เป็นสัญลักษณ์ของการเป็นศูนย์รวมจิตใจของชาติ
กระต่ายจันทร์ (ความเชื่อ)

กระต่ายจันทร์ เป็นความเชื่อรวมกันของหลายชนชาติ ที่เชื่อว่าบนดวงจันทร์มีกระต่ายอาศัยอยู่ โดยพิจารณาจากจันทรสมุทร (หลุมดำบนดวงจันทร์) แล้วเกิดเป็นพาเรียโดเลีย (จินตภาพ) รูปกระต่ายขึ้นมา
ความเชื่อนี้มีในหลายชนชาติทั่วโลก เช่น แอฟริกา, ทิเบต, จีน, ญี่ปุ่น รวมถึงอเมริกากลางและอเมริกาใต้
ในปกรณัมของฮินดู พระจันทร์ เทพเจ้าแห่งดวงจันทร์ เป็นผู้ถือกระต่ายไว้ในพระหัตถ์ เนื่องจากคำว่ากระต่ายในภาษาสันสกฤต คือ "ศศะ" ดังนั้นจึงเรียกดวงจันทร์ว่า "ศศิน" (ศศินฺ) แปลว่า "ซึ่งมีกระต่าย"
ในปกรณัมของจีน ภาพที่ปรากฏบนดวงจันทร์ คือ กระต่ายขาวกำลังตำข้าวในครก กระต่ายนี้เชื่อกันว่าเป็นผู้รับใช้เซียนหรือผู้วิเศษ โดยมีหน้าที่ปรุงยาอายุวัฒนะ หรือเป็นสัตว์เลี้ยงของฉางเอ๋อ เทพธิดาแห่งดวงจันทร์ 
ในชาดก ซึ่งเป็นนิทานของพุทธศาสนา มีเรื่องหนึ่งเล่าว่า มีชายคนหนึ่งหลงทางในป่า ขณะที่หมดสติไปเพราะความหิวและยากลำบาก มีสัตว์ป่า 3 ชนิดมาพบเข้า ได้แก่ หมี, หมาจิ้งจอก และกระต่าย สัตว์ทั้ง 3 ตกลงกันที่จะช่วยชายผู้นี้ หมีนำปลามาให้ ขณะที่หมาจิ้งจอกนำองุ่นมาให้ แต่กระต่ายไม่อาจหาอะไรมาได้ เพราะกินเป็นแต่หญ้า จึงเสียสละตัวเองกระโดดเข้ากองไฟเพื่อเป็นอาหารให้แก่ชายผู้นี้ พระอินทร์จึงวาดภาพกระต่ายจารึกไว้บนดวงจันทร์เพื่อระลึกถึง อย่างไรก็ตามชาดกเรื่องนี้ได้มีรายละเอียดต่างไปเล็กน้อย ๆ เช่น ชายผู้นี้บ้างก็ว่าเป็นพระพุทธเจ้า หรือเป็นพราหมณ์บ้าง หรือกระทั่งว่า กระต่ายตัวนี้คือพระชาติหนึ่งของพระพุทธเจ้าก็มี 
ในชนชาติฮอตเทนทอต ซึ่งเป็นชาวพื้นเมืองเร่ร่อนล่าสัตว์ ทางตอนใต้ของทวีปแอฟริกา เรื่องราวของกระต่ายบนดวงจันทร์ช่วยอธิบายอาการปากแหว่งเพดานโหว่ ตั้งแต่เกิดของมนุษย์ ตามตำนานพระจันทร์ส่งกระต่ายลงมายังโลกเพื่อบอกกับมนุษย์ว่าเมื่อเธอตายจะกลับฟื้นขึ้นอีกครั้ง และมนุษย์ก็เช่นกัน แต่กระต่ายไม่ใส่ใจจึงจำข้อความผิด ๆ ถูก ๆ ไปบอกมนุษย์ว่า พระจันทร์ตายแล้ว จะไม่ฟื้นคืนมาใหม่ และมนุษย์ก็จะเป็นเช่นเดียวกับเธอ เมื่อพระจันทร์ทราบว่ากระต่ายทำอะไรลงไป เธอโกรธมากและพยายามจะใช้ขวานจามหัวกระต่าย แต่พลาดไปโดนริมฝีปากบนของกระต่ายแทน กระต่ายบาดเจ็บก็ตอบแทนเธอด้วยการข่วนเข้าที่ใบหน้าด้วยอุ้งเล็บ ทำให้เกิดรอยปื้นดำปรากฏบนดวงจันทร์ดังที่เห็นกันทุกวันนี้
กันดิอา

กันดิอา ([ɡanˈdi.a]) เป็นเมืองและเทศบาลในแคว้นบาเลนเซีย ทางตะวันตกของสเปน เป็นเมืองท่าบนฝั่งทะเลเมดิเตอร์เรเนียน ห่างจากเมืองบาเลนเซียทางตอนใต้ 65 กม. เป็นเมืองสำคัญด้านวัฒนธรรมและศูนย์กลางการค้าตั้งแต่ศตวรรษที่ 15 และ 16 มีการก่อตั้งมหาวิทยาลัยในศตวรรษที่ 15 ปัจจุบันเป็นหนึ่งในเมืองชายฝั่งทะเลที่ใหญ่ที่สุดในสเปน มีประชากรมากกว่า 80,000 คน มีความเจริญเติบโตด้านการค้าและการท่องเที่ยวในภูมิภาค เมืองมีสองส่วนคือส่วนที่เป็นย่านเมืองเก่า มีกิจกรรมการค้า และส่วนชายหาด มีอะพาร์ตเมนต์และที่พักอาศัยช่วงฤดูร้อน มีบาร์และไนต์คลับบริเวณชายหาด
อินาสึมะอีเลฟเวน GO VS ดันบอลเซนกิ W

อินาสึมะอีเลฟเวน GO VS ดันบอลเซนกิ W (; โรมาจิ: "Gekijōban Inazuma Irebun GO vs Danbōru Senki W") เป็นภาพยนตร์แอนิเมชันซีรีส์ นักเตะแข้งสายฟ้าชุดที่ 3 โดยเป็นการนำ 2 ภาพยนตร์ทีวีแอนิเมชันและวิดีโอเกมชื่อดังจากเลเวลไฟว์อย่างนักเตะแข้งสายฟ้า GO และ ดันบอลเซ็นกิ หุ่นจิ๋วประจัญบาน W มาร่วมปรากฏตัวในภาพยนตร์เรื่องนี้ด้วย เข้าฉายในโรงภาพยนตร์เมื่อวันที่ 1 ธันวาคม ค.ศ. 2012 ที่ประเทศญี่ปุ่น
เนื้อเรื่องย่อ.
ในการแข่งขันฟุตบอลกระชับมิตรระหว่างทีมอินาสึมะเลเจนด์เจแปนซึ่งนำโดยเอนโด และทีมอินาสึมะเจแปนรุ่นใหม่ซึ่งนำโดยเทนมะ การแข่งขันกำลังเริ่มจู่ๆ กองทัพ LBX ได้หล่นมายังท้องฟ้าและโจมตีสนามที่แข่งขันขัน ส่วนบันและฮิโระได้ตามหาผู้ต้นเหตุจึงได้พบกับผู้ทำลายโลกทั้งสองอย่าง อัสตา ผู้ทำลายฟุตบอล, ซัน ผู้ทำลายล้าง LBX และ ฟราน หญิงสาวผู้ทำลายโลกทั้งสอง เมื่อทั้งสองโลกไม่ตรงกับแยกประวัติศาสตร์การต่อสู้ระหว่างฟุตบอล ปะทะ LBX ได้เปิดม่านขึ้นแล้ว!
ร้องโดย T-Pistonz+KMC with Little Blue boX
ร้องโดย Little Blue boX with TPK
คัลยารี

คัลยารี  เป็นเมืองหลักของแคว้นปกครองตนเองซาร์ดิเนีย ประเทศอิตาลี ตั้งอยู่ทางตอนเหนือของอ่าวคัลยารี บนฝั่งตอนใต้ของเกาะซาร์ดิเนีย มีประชากรราว 155,000 คน หรือราว 480,000 คน หากรวมเขตมหานคร
เมืองนี้เป็นเมืองเก่าแก่ ก่อตั้งขึ้นโดยชาวฟินิเชีย หลังจากนั้นถูกชนชาติต่าง ๆ เข้าครอบครอง ได้แก่ โรมัน ซาราเซ็น สเปน ออสเตรีย เคยเป็นเมืองหลวงของอาณาจักรซาร์ดิเนีย (ในปี ค.ศ. 1861 เปลี่ยนมาเป็นอาณาจักรอิตาลี) ตั้งแต่ปี ค.ศ. 1324 ถึง 1720 และ 1798 ถึง 1814 เป็นเมืองสำคัญในภูมิภาค ด้านวัฒนธรรม การเมืองและศูนย์กลางศิลปะ เป็นที่รู้จักในด้านที่มีอนุสรณ์และสถาปัตยกรรมอาร์ตนูโวหลายแห่ง ยังเป็นศูนย์กลางด้านเศรษฐกิจและอุตสาหกรรมในแคว้นปกครองตนเองซาร์ดิเนีย เป็นหนึ่งในเมืองท่าที่ใหญ่ที่สุดในทะเลเมดิเตอร์เรเนียน มีสนามบินนานาชาติที่มีรายได้สูงเป็นอันดับ 28 ของอิตาลี
กงสุล.
ที่คัลยารีมีสถานกงสุลที่ตั้งอยู่ในเมืองนี้ ดังนี้ (ค.ศ. 2018):
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
อีวาโนโว

อีวาโนโว (#เปลี่ยนทาง ,) เป็นศูนย์กลางการปกครองและเมืองที่มีประชากรมากที่สุดของแคว้นอีวาโนโว ประเทศรัสเซีย ห่างจากมอสโกทางทิศตะวันออกเฉียงเหนือราว 254 กิโลเมตรและห่างจากเมืองยาโรสลัฟล์ วลาดีมีร์ และคอสโตรมาราว 100 กิโลเมตร อีวาโนโวมีประชากรอยู่ที่ 361,644 คนตามข้อมูลสำมะโนประชากรเมื่อปีคริสต์ศักราช 2021 เมืองนี้รู้จักในนามหนึ่งว่า Ivanovo-Voznesensk ก่อนหน้าปีคริสต์ศักราช 1932 
เมืองอีวาโนโวตั้งอยู่ตรงจุดศูนย์กลางของแคว้นและอยู่บนแม่น้ำอูโวด  อีวาโนโวได้รับสถานะเมืองเมื่อปีคริสต์ศักราช 1871 ในฐานะศูนย์กลางการผลิตสิ่งทอแห่งใหญ่ของรัสเซีย
หอคอยคูเวต

หอคอยคูเวต  คือ กลุ่มหอคอยสูง 3 หอในกรุงคูเวตซิตี ตั้งอยู่บนแหลมที่ยื่นออกไปยังอ่าวเปอร์เซีย กลุ่มหอคอยนี้เปิดอย่างเป็นทางการในวันที่ 26 กุมภาพันธ์ ค.ศ. 1977 และเป็นจุดสังเกตของเมืองคูเวตซิตีและเป็นสัญลักษณ์แห่งความทันสมัยในประเทศคูเวต 
หอคอย 3 หอ.
หอคอยหลัก สูง 187 เมตร ประกอบด้วยหอ 2 ชั้น หอครึ่งล่าง มีขนาดเท่ากับถังเก็บน้ำ 4,500 คิวบิกเมตร หอครึ่งล่าง คือ หอเก็บน้ำ  ส่วนหอครึ่งบนมีภัตตาคารสำหรับลูกค้า 90 ที่นั่ง ร้านคาเฟ่ ห้องรับแขก และห้องโถง หอชั้นที่สอง ประกอบด้วยร้านคาเฟ่ หอคอยหลักเปิดสู่สาธารณะเมื่อวันที่ 1 มีนาคม ค.ศ. 1979
หอคอยที่สอง มีความสูง 147 เมตร ใช้สำหรับเป็นหอเก็บน้ำ 
หอคอยที่สาม คือ หอควบคุมไฟฟ้าและแสงของสองหอที่ใหญ่กว่า หอทั้งหมดมีพื้นที่ 9,000 คิวบิกเมตรของน้ำ แม้ว่าจะมี 3 หอ แต่การอ้างถึงหอคอยคูเวต มักรวมหมดทั้ง 3 หอ
ลารัช

ลารัช , ลาราเช  หรือ อัลอะรออิช  เป็นเมืองในประเทศโมร็อกโก เป็นเมืองท่าบนฝั่งมหาสมุทรแอตแลนติก ตั้งอยู่ตอนเหนือของประเทศ ตั้งอยู่ใกล้ซากโบราณสถานของเมืองลีซัสซึ่งเป็นเมืองเก่าแก่ที่ชาวฟินิเชีย ชาวคาร์เทจ และชาวโรมัน เข้ายึดครองสืบต่อกันมา ตกเป็นของสเปนระหว่าง ค.ศ. 1610-1698 และ 1912-1956
ประชากร.
สำมะโนโมร็อกโก ค.ศ. 2024 ระบุว่าเทศบาลลารัชมีประชากร 133,731 คน
แจมป์ (วงดนตรี)

แจมป์  เป็นเกิร์ลกรุปสัญชาติไทยสังกัดกรีนบีนส์ ในเครือจีเอ็มเอ็มแกรมมี่ แนวเพลงป็อปแดนซ์ ที่มีชื่อเสียงในปีพ.ศ. 2542 - 2544 ประกอบด้วยสมาชิก 4 คน มีผลงานออกมาแล้ว 2 อัลบั้ม ผลงานเพลงที่มีชื่อเสียงได้แก่เพลง ไม่ต้องห่วงฉัน, บังอรเอาแต่นอน, จะขอก็รีบขอ และเพลง สาวรำวง ซึ่งเป็นเพลงเก่าในมาขับร้องใหม่ในสไตล์ป็อปแดนซ์
ประวัติ.
แจมป์ (ออกเสียงว่า: แจ๊ม) เป็นศิลปินเกิร์ลกรุป มีสมาชิกทั้งหมด 4 คนด้วยกัน ซึ่งทั้งสี่คนเข้าวงการมาจากถ่ายแบบ หรือแสดงมิวสิควีดีโอ เริ่มจากเจนนี่ เข้าสู่วงการจากการถ่ายแบบนิตยสารวัยรุ่น และแสดงมิวสิควีดีโอ "คำว่ารัก" ของ บอยสเก๊าท์ และเพลง "แววตา" ของ เจตริน วรรธนะสิน ต่อด้วยแอนนา เริ่มเข้าสู่วงการจากการแสดงมิวสิควีดีโอเพลง "เหลวไหล" ของ ปฏิภาณ ปฐวีกานต์ ต่อด้วยมิเชล เธอเข้าสู่วงการจากการแสดงมิวสิควีดีโอต่างๆของสังกัดจีเอ็มเอ็ม แกรมมี่ และสุดท้ายคือปอ เข้าสู่วงการจากการประกวด "6.2.12 คอนเทสต์" จนได้รับรางวัลชนะเลิศ ภายหลังทั้งสี่ได้มาเป็นศิลปินฝึกหัดที่ค่ายแกรมมี่
ผลงานแรกของ 4 สาววงแจมป์นั้น คือการรวมกลุ่มกับนักร้องชายอีก 4 คน ได้แก่ ปริญญา อินทชัย (เวย์), สราวุฒิ พุ่มทอง (ทีน), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ) รวมตัวกันทั้งหมด 8 คนในนาม "ทีน เอต เกรด เอ (Teen 8 Grade A)" กลุ่มวงดนตรีวัยรุ่นค่าย กรีนบีนส์ ในเครือบริษัท จีเอ็มเอ็ม แกรมมี่ โดยเปิดตัวครั้งแรกเมื่อเดือน มกราคม พ.ศ. 2541 โดยมีเพลงฮิตสร้างชื่อเสียงในขณะนั้น ได้แก่เพลง ไปด้วยคน , เพื่อนเท่านั้น, ของใคร, ฝากไว้ได้ไหม และเพลง ถึงเธอ นอกจากนี้ยังได้ทำซีรีส์ออกอากาศทางช่อง 5 ในเรื่อง "รักเกรดเอ" นักแสดงนำได้แก่ศิลปินวงทีนเอตเกรดเอ ผลิตทางค่ายเอ็กแซ็กท์ โดนยออกอากาศทุกวันศุกร์-เสาร์-อาทิตย์ เมื่อเดือน กุมภาพันธ์ พ.ศ. 2541
ภายหลังแยกตัวจากวงทีนเอตเกรดเอแล้ว ทั้งสี่สาวได้มารวมตัวกันภายใต้วง "แจมป์ (Jamp)" โดยชื่อวงนั้นมีที่มาจากชื่อเล่นของพวกเธอทั้ง 4 คนคือ "J เจนนี่-เจนนิเฟอร์ โปลิตานนท์", "A แอนนา-อิสราภรณ์ จันทรโสภาคย์", "M มิเชล วอกอร์ด " และ "P ปอ-ภวพร ภูวะปัจฉิม"
วงแจมป์ มีผลงานอัลบั้มเต็ม 2 ชุดด้วยกัน เป็นแนวเพลงป็อป แดนซ์ ภายใต้สังกัดกรีนบีนส์ ในเครือ จีเอ็มเอ็ม แกรมมี่ อัลบั้มชุดแรกใช้ชื่อว่า "JAMP" ซึ่งเป็นความแปลกใหม่ของวงการเพลงไทย คือการนำเพลงสากลมาโคฟเวอร์โดยนักร้องไทย ซึ่งในอัลบั้มชุดแรกส่วนใหญ่เป็นเพลงสากล ได้แก่เพลง Chirpy Chirpy Cheep Cheep (ต้นฉบับคือวง Middle of the Road), Can't Take My Eyes Off You (ต้นฉบับคือ แฟรงกี้ วอลลี่), Miss You Like Crazy (ต้นฉบับคือวง เดอะ มอฟฟ์แฟตส์) เป็นต้น เพลงในอัลบั้มชุดแรกมีเพลงสตริงไทยเพียงแค่ 3 เพลงด้วยกัน ได้แก่เพลง ไม่ต้องห่วงฉัน (ต้นฉบับคือ วงโลโซ), ขอใจเธอคืน (ต้นฉบับคือ วงไทม์) และเพลง ไม่รักได้ไง (ต้นฉบับ ลีโอ พุฒ) ออกวางจำหน่ายในรูปแบบเทป, ซีดี เมื่อวันที่ 20 พฤษภาคม พ.ศ. 2542
ต่อด้วยอัลบั้มชุดที่สอง "บังอรเอาแต่แดนซ์" เป็นอัลบั้มพิเศษที่นำเอาเพลงลูกทุ่งมาทำในสไตล์เพลงสตริงแด๊นซ์ เช่นเพลง จะขอก็รีบขอ สาวรำวง สาวเชียงใหม่ ผู้ชายในฝัน ฯลฯ
อธิการเจ้าคณะแขวง

อธิการเจ้าคณะแขวง  เรียกโดยย่อว่า เจ้าคณะแขวง (Provincial) คืออธิการชั้นผู้ใหญ่ในคณะนักบวชคาทอลิก มีสถานะต่ำกว่าอัคราธิการซึ่งเป็นอธิการสูงสุดของคณะ เจ้าคณะแขวงมีอำนาจบริหารปกครองนักบวชในคณะของตนที่ประจำอยู่ในแขวงนั้น แขวงนี้มีลักณะคล้ายภาคคริสตจักร ต่างกันที่ภาคคริสตจักรมีมุขนายกมหานครเป็นประมุขและไม่ใช่เขตปกครองคณะนักบวช การที่แบ่งการปกครองคณะนักบวชออกเป็นแขวงต่าง ๆ นั้นมักคำนึงถึงลักษณะทางภูมิศาสตร์เป็นหลัก และอาจมีพื้นที่ครอบคลุมหลายประเทศ (ที่คณะนักบวชนั้นปฏิบัติศาสนกิจอยู่) ในแต่ละแขวงประกอบด้วยบ้านนักบวชหรืออาราม ซึ่งแต่ละแห่งมีอธิการเป็นหัวหน้า อธิการบ้านจึงทำหน้าที่ภายใต้การควบคุมของอธิการเจ้าคณะแขวงอีกต่อหนึ่ง 
ในประเทศไทย.
ในปัจจุบันคณะนักบวชคาทอลิกคณะต่าง ๆ ในประเทศไทย มีอธิการเจ้าคณะแขวงดังนี้
อธิการิณีเจ้าคณะแขวง มีดังนี้
ไฟซาลาบาด

ไฟซาลาบาด  เป็นเมืองใหญ่เป็นอันดับ 3 ของประเทศปากีสถาน ใหญ่เป็นอันดับ 2 ของแคว้นปัญจาบ (รองจากลาฮอร์) และเป็นเมืองศูนย์กลางด้านอุตสาหกรรม มีชื่อเล่นว่า แมนเชสเตอร์แห่งเอเชีย เป็นตลาดค้าฝ้าย ข้าวสาลี อ้อย ผักและผลไม้
ปกรณ์ มุ่งเจริญพร

ปกรณ์ มุ่งเจริญพร (เกิด 1 กุมภาพันธ์ พ.ศ. 2508) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสุรินทร์ สังกัดพรรคภูมิใจไทย และประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎรไทย ชุดที่ 26 อดีตสมาชิกสภาองค์การบริหารส่วนจังหวัดสุรินทร์
ประวัติ.
ปกรณ์ เกิดเมื่อวันที่ 1 กุมภาพันธ์ พ.ศ. 2508 ที่อำเภอสังขะ จังหวัดสุรินทร์ ด้านครอบครัวสมรสกับนางธัญพร มุ่งเจริญพร นายกองค์การบริหารส่วนจังหวัดสุรินทร์ มีบุตร 2 คน
สำเร็จการศึกษาระดับชั้นมัธยมศึกษาจากโรงเรียนสุรวิทยาคาร ระดับปริญญาตรีคณะเทคโนโลยีอุตสาหกรรม แขนงเทคโนโลยีไฟฟ้าอุตสาหกรรม สาขาวิทยาศาสตร์ จากมหาวิทยาลัยราชภัฏสุรินทร์
ได้ประกอบธุรกิจส่วนตัวคือทำฟาร์มของตนเอง โดยใช้ชื่อฟาร์มว่า มุ่งเจริญฟาร์ม และยังเป็นเครือญาติกับ ธงชัย มุ่งเจริญพร อดีตนายกองค์การบริหารส่วนจังหวัดสุรินทร์, ชูชัย มุ่งเจริญพร สส.สุรินทร์ และพรชัย มุ่งเจริญพร นักการเมืองพรรคภูมิใจไทย
การทำงาน.
ปกรณ์ เข้าสู่วงการการเมืองโดยเริ่มจากตระกูลเป็นนักการเมืองทั้งระดับท้องถิ่นและจังหวัด เริ่มจากการสมัครเป็นสมาชิกสภาจังหวัดสุรินทร์ ตั้งแต่ปี 2543 - 2550 และตัดสินใจลงสมัครสมาชิกสภาผู้แทนราษฎรจังหวัดสุรินทร์ เขต 1 สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เป็น สส.สมัยแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น สส.ต่อเนื่องทั้ง 2 สมัย และเป็น สส.ของพรรคภูมิใจไทยเพียงคนเดียวที่ชนะการเลือกตั้งในจังหวัดสุรินทร์
ปัจจุบัน ปกรณ์เป็นสมาชิกสภาผู้แทนราษฎรจังหวัดสุรินทร์ เขต 1 เขตอำเภอเมืองสุรินทร์ (เฉพาะ ตำบลสลักได ตำบลตาอ็อง ตำบลสำโรง ตำบลนอกเมือง ตำบลสวาย ตำบลเฉนียง ตำบลเทนมีย์ ตำบลนาบัว ตำบลเมืองที ตำบลราม ตำบลบุฤๅษี ตำบลตระแสง) และอำเภอปราสาท (เฉพาะ ตำบลทมอ ตำบลโคกยาง ตำบลเชื้อเพลิง)
คิตามิ

คิตามิ  เป็นนครในกิ่งจังหวัดโอค็อตสค์ จังหวัดฮกไกโด ของประเทศญี่ปุ่น ถือว่าเป็นเมืองใหญ่ที่สุดในกิ่งจังหวัดโอค็อตสค์ แม้ว่าศูนย์กลางของกิ่งจังหวัดจะอยู่ที่อาบาชิริ ก็ตาม
ประวัติศาสตร์.
ประวัติศาสตร์ของนครคิตามิตามปี ค.ศ.
เจ้าชายฟรังซิชกู อังตอนียู เจ้าชายแห่งไบรา

เจ้าชายฟรังซิชกู อังตอนียูแห่งโปรตุเกส เจ้าชายแห่งไบรา (21 มีนาคม พ.ศ. 2338 - 11 มิถุนายน พ.ศ. 2344) เป็นพระราชโอรสพระองค์แรกในพระเจ้าฌูเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน ซึ่งขณะนั้นทั้งสองพระองค์ทรงดำรงเป็นเจ้าชายและเจ้าหญิงแห่งบราซิล
พระประวัติ.
เจ้าชายฟรังซิชกู อังตอนียูประสูติในวันที่ 21 มีนาคม พ.ศ. 2338 ณ พระราชวังหลวงเกลุช ลิสบอน ประเทศโปรตุเกส ทรงได้รับพระอิสริยยศ เจ้าชายแห่งไบราและดยุคแห่งบาร์เซลุช ทรงเป็นองค์รัชทายาทในราชบัลลังก์แห่งโปรตุเกส 
เจ้าชายฟรังซิชกู อังตอนียูสิ้นพระชนม์ในวันที่ 11 มิถุนายน พ.ศ. 2344 ขณะมีพระชนมายุเพียง 6 พรรษา ดังนั้นพระอิสริยยศ "เจ้าชายแห่งไบรา" และตำแหน่งองค์รัชทายาทในราชบัลลังก์โปรตุเกสจึงต้องเปลี่ยนผ่านไปยังพระอนุชาคือ อิงฟังตึเปดรู เดอ อัลกันตาราแห่งโปรตุเกส
รัฐกอร์โดบา

กอร์โดบา  เป็นรัฐในประเทศอาร์เจนตินา ตั้งอยู่ตอนกลางของประเทศ รัฐเพื่อนบ้าน (นับตามเข็มนาฬิกาเริ่มจากทิศเหนือ) ได้แก่ รัฐซานเตียโกเดลเอสเตโร รัฐซานตาเฟ รัฐบัวโนสไอเรส รัฐลาปัมปา รัฐซานลุยส์ รัฐลาริโอฆา และรัฐกาตามาร์กา
รัฐกอร์โดบาเป็นรัฐที่มีประชากรเป็นอันดับ 2 มีประชากร 3,304,825 คน และมีพื้นที่เป็นอันดับ 5 มีขนาด 165,321 ตารางกิโลเมตร ประชากรร้อยละ 41 อาศัยอยู่ในเมืองกอร์โดบา เมืองหลวงของรัฐ
วงศ์นกกระติ๊ด

วงศ์นกกระติ๊ด  นกขนาดเล็กวงศ์หนึ่ง ใช้ชื่อวงศ์ว่า Estrildidae อยู่ในอันดับนกเกาะคอน (Passeriformes)
เป็นนกขนาดเล็ก มีลักษณะทั่วไป คือ จะงอยปากหนา สั้นและแหลม ลำตัวอ้วนป้อม หากินเมล็ดพืชและดอกหญ้าเป็นอาหาร ชอบตระเวนย้ายถิ่นหากินไปตามแหล่งที่มีอาหารสมบูรณ์ มักพบบินตามกันไปเป็นฝูง มีการผสมพันธุ์ตลอดทั้งปี ทำรังโดยนำหญ้ามาสานกันเป็นก้อนอยู่ตามกิ่งไม้และต้นไม้ โดยปากรังอยู่ด้านล่าง
กระจายพันธุ์อยู่ในเขตร้อนของซีกโลกเก่า และประเทศออสเตรเลีย พบทั้งหมด 141 ชนิด ใน 29 สกุล (ดูในตาราง) พบในประเทศไทย 8 ชนิดได้แก่
</onlyinclude>
เบสบอลทีมชาติคิวบา

เบสบอลทีมชาติคิวบา เป็นทีมชาติของประเทศคิวบา ซึ่งเป็นทีมที่จัดขึ้นจากนักเบสบอลสมัครเล่นของระบบเบสบอลทีมชาติคิวบาในฐานะที่ไม่มีลีกอาชีพในประเทศคิวบา ทั้งนี้ ทีมคิวบาได้รับการเปรียบเทียบว่าเสมือนเป็นโรงไฟฟ้า และได้รับการจัดให้อยู่ในอันดับ 1 ของโลกจากสหพันธ์เบสบอลระหว่างประเทศ
เวิลด์เบสบอลคลาสสิก.
ค.ศ. 2006.
ทีมคิวบาได้เข้าร่วมการแข่งขันรายการเวิลด์เบสบอลคลาสสิก 2006 แม้ว่าจะมีความขัดแย้งในการเข้าร่วมของคิวบา เนื่องด้วยสหรัฐคว่ำบาตรต่อคิวบา ถึงกระนั้น ทีมคิวบาก็สามารถเข้าถึงรอบชิงชนะเลิศในการแข่งขันนี้ แต่แพ้ให้แก่ทีมญี่ปุ่นด้วยคะแนน 10-6
ค.ศ. 2009.
ทีมคิวบาเข้าแข่งขันอีกครั้งในรายการเวิลด์เบสบอลคลาสสิก 2009 โดยเล่นในรอบแรกในพูลบีที่โฟโรซอลในเม็กซิโกซิตี้ โดยทีมคิวบาสามารถเข้าสู่รอบสองด้วยการมีชัยเหนือทีมแอฟริกาใต้กับทีมออสเตรเลีย อย่างไรก็ตาม พวกเขาได้แพ้ต่อทีมญี่ปุ่นทั้งสองครั้งในรอบที่ 2 และถูกคัดออก ที่ซึ่งทีมคิวบาถูกคัดออกในรอบก่อนไฟนอลในการแข่งขันนานาชาติเป็นครั้งแรกนับจาก ค.ศ. 1951
โอลิมปิก.
ทีมคิวบาเข้าร่วมการแข่งขันโอลิมปิกฤดูร้อนทุกครั้งตั้งแต่ ค.ศ. 1992 ซึ่งเป็นทีมที่ประสบความสำเร็จมากที่สุดในโอลิมปิก โดยในช่วงห้าการแข่งขันที่จัดขึ้น ทีมคิวบาได้รับรางวัลเหรียญทองสามสมัย และได้รับเหรียญเงินสองสมัย
เบสบอลเวิลด์คัพ 2009.
ประเทศคิวบาเดิมได้รับการกำหนดให้เป็นเจ้าภาพจัดการแข่งขันเบสบอลเวิลด์คัพ 2009 อย่างไรก็ตาม พวกเขาก็เต็มใจยกเลิกไปเพื่อให้เกียรติแก่ทวีปยุโรป ในความพยายามที่จะช่วยให้เบสบอลในทวีปยุโรปเติบโต ที่ซึ่งรายการเบสบอลเวิลด์คัพได้จัดขึ้นทั่วทั้งทวีปเป็นครั้งแรกในประวัติศาสตร์ โดยรายการเบสบอลเวิลด์คัพ 2009 ได้จัดขึ้นช่วงวันที่ 9 ถึง 27 กันยายน ซึ่งมีเจ็ดประเทศในยุโรปร่วมกันเป็นเจ้าภาพ และมีทีมเข้าร่วมแข่งขัน 22 ทีม การแข่งขันที่จัดขึ้นแบ่งออกเป็นห้ากลุ่ม กลุ่มละสี่ทีม รวมเป็น 20 ทีม ประเทศอิตาลี (บอลลาเต, โบโลญญา, โกดอกโน, ฟลอเรนซ์, มาเชราตา, มิลาโน, ปาร์มา, ปีอาเชนซา, เรจจีโอเอมีเลีย, รีมีนี, ซานมารีโน, โตรีโน, ตรีเยสเต, เวโรนา และวีเซนซา) กับประเทศเนเธอร์แลนด์ (รอตเทอร์ดาม, ฮาร์เลม และอัมสเตอร์ดัม) ทำหน้าที่เป็นเจ้าภาพให้แก่สิบหกทีมในการแข่งรอบสอง (14 ถึง 20 กันยายน) และหลังจากนั้นก็ได้สิทธิบายจากรอบแรก ซึ่งมีการแบ่งออกเป็นกลุ่มต่างๆดังนี้:
อันดับจากการแข่งขัน.
แพนอเมริกันเกมส์.
เหรียญทอง:
ค.ศ. 1951, 1963, 1971,
1975, 1979, 1983,
1987, 1991, 1995,
1999, 2003 และ 2007
เหรียญเงิน:
ค.ศ. 1967
เหรียญทองแดง:
ค.ศ. 2011
เบสบอลเวิลด์คัพ.
เหรียญทอง:
ค.ศ. 1939, 1940, 1942, 1943, 1950, 1952, 1953, 1961, 1969, 1970, 1971, 1972, 1973, 1976, 1978, 1980, 1984, 1986, 1988, 1990, 1994, 1998, 2001, 2003 และ 2005
เหรียญเงิน:
ค.ศ. 1941, 2007, 2009 และ 2011
เหรียญทองแดง:
ค.ศ. 1944 และ 1951
อินเตอร์คอนติเนนทอลคัพ.
เหรียญทอง:
ค.ศ. 1979, 1983, 1985,
1987, 1989, 1991,
1993, 1995, 2002 และ 2006
เหรียญเงิน:
ค.ศ. 1981, 1997 และ 1999
เซ็นทรัลอเมริกันแอนด์แคริบเบียนเกมส์.
เหรียญทอง:
ชนะรางวัลเหรียญทอง 14 สมัยจากการเข้าร่วมแข่งในอเมริกันแอนด์แคริบเบียนเกมส์ 17 สมัย
นกกระจอกชวา

นกกระจอกชวา (ชื่อวิทยาศาสตร์: "Lonchura oryzivora") นกเกาะคอนขนาดเล็กชนิดหนึ่ง ในวงศ์นกกระติ๊ด (Estrildidae)
มีความยาวจากปลายปากจรดปลายหางประมาณ 13-17 เซนติเมตร หัวและหางสีดำ วงรอบตาสีแดง แก้มสีขาว ลำตัวด้านบนเป็นสีเทา ลำตัวด้านล่างตั้งแต่ช่วงกลางท้องลงไปเป็นสีชมพูอ่อน ปากหนาสำหรับขบเมล็ดพืชสีชมพูอมแดง นกตัวผู้และตัวเมียคล้ายกัน
เป็นนกที่มีถิ่นกำเนิดในเกาะชวา, เกาะบาหลี และเกาะใกล้เคียงอื่น ๆ ในประเทศอินโดนีเซีย อาศัยอยู่เป็นคู่หรือเป็นฝูงตามทุ่งหญ้า, แหล่งเกษตรกรรม และที่ที่มีผู้คนอยู่อาศัย อาหารหลักได้แก่เมล็ดข้าว, เมล็ดหญ้า, ผลไม้และแมลงเล็ก ๆ ต่าง ๆ โดยจะลงมาหากินตามพื้นดิน มีเสียงร้องว่า "ชิ๊บ" และหากร้องติดต่อกันจะร้องว่า "ชิ๊บ ๆ ๆ ๆ ๆ ๆ ๆ ๆ ๆ ๆ ๆ" ต่อเนื่องกัน
นกกระจอกชวาทำรังช่วงเดือนเมษายนถึงเดือนสิงหาคมตามโพรงบนต้นไม้, ชายคาบ้าน และรอยแตกตามอาคารต่าง ๆ รังเป็นรูปกลมทำจากรากหญ้า ใบหญ้า ลักษณะค่อนข้างรกรุงรัง วางไข่ครั้งละ 4-6 ฟอง ใช้เวลากกไข่ประมาณ 13-14 วัน
นกกระจอกชวา เป็นนกชนิดหนึ่งที่มีความสวยงาม น่ารัก จึงนิยมนำมาเป็นสัตว์เลี้ยง ซึ่งปัจจุบันได้มีการเพาะขยายพันธุ์จนได้นกที่มีสีสันแตกต่างสวยงามออกไปจากสีที่มีอยู่ในธรรมชาติ อีกทั้งยังเป็นชนิดพันธุ์ต่างถิ่นในหลายพื้นที่ จากการถูกนำเข้าไป เพราะเป็นนกที่สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี อาทิ หมู่เกาะแปซิฟิก, เอเชียตะวันออกเฉียงใต้, ฮาวาย, เปอร์โตริโกและรัฐฟลอริด้า ในสหรัฐอเมริกา รวมถึงในประเทศไทย โดยนกในประเทศไทยหลุดมาจากการนำเข้าที่สนามบินดอนเมืองราวปี พ.ศ. 2500 
นอกจากนี้แล้ว นกกระจอกชวายังได้ชื่อว่าเป็น "นกหมอดู" เนื่องจากมีผู้ที่เลี้ยงไว้เพื่อเสี่ยงทายดวงชะตาตามหลักโหราศาสตร์
ภาษาเซอไม

ภาษาเซอไม  หรือภาษาซาไกกลาง ภาษาเซงอย ภาษาเซนอย มีผู้พูดประมาณ 43,900 คน (พ.ศ. 2546) มี 2,000 คนพูดได้ภาษาเดียว พบทางตะวันตกเฉียงเหนือของรัฐปะหังและทางใต้ของรัฐเปรัก ในรัฐเซอลาโงร์ เนอเกอรีเซิมบีลัน และบริเวณเทือกเขาตอนกลางของประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน สาขาย่อยเซนอยอิก ผู้พูดภาษานี้จะพูดภาษามลายูและภาษาเตเมียนได้ด้วย เขียนด้วยอักษรละติน ผู้พูดภาษานี้ในบริเวณตะวันตกจะได้รับอิทธิพลจากชาวมลายูมากกว่าในบริเวณตะวันออก
แอ็งกรี เบิร์ดส

แอ็งกรีเบิดส์  เป็นแฟรนไชส์สื่อแฟนตาซีที่สร้างโดย บริษัท โรวิโอ เอ็นเตอร์เทนเมนท์ ของฟินแลนด์ ซีรีส์นี้เน้นไปที่นกหลากสีที่พยายามช่วยไข่ของพวกมันจากหมูสีเขียวศัตรูของพวกมัน ได้รับแรงบันดาลใจจาก Crush the Castle เกมนี้ได้รับการยกย่องว่าประสบความสำเร็จในการผสมผสานระหว่างการเล่นเกมที่สนุกสนานสไตล์ตลกและราคาที่ต่ำ ความนิยมนำไปสู่การปั่นป่วนมากมาย Angry Birds เวอร์ชันที่สร้างขึ้นสำหรับพีซีและเครื่องเล่นวิดีโอเกมตลาดสำหรับสินค้าที่มีตัวละคร แอ็งกรีเบิดส์ ตูนส์ ซีรีส์แอนิเมชั่นถ่ายทอดสดทางโทรทัศน์และภาพยนตร์สองเรื่อง แอ็งกรี เบิร์ดส เดอะ มูวี่ และภาคต่อ แอ็งกรี เบิร์ดส เดอะ มูวี่ 2 เมื่อเดือนมกราคม 2014 มีการดาวน์โหลดมากกว่า 2 พันล้านครั้งในทุกแพลตฟอร์มรวมทั้งฉบับปกติและฉบับพิเศษ เมื่อถึงเดือนกรกฎาคม 2015 เกมซีรีส์นี้ได้รับการดาวน์โหลดมากกว่า 3 พันล้านครั้งโดยรวม ทำให้เป็นซีรีส์เกมฟรีเมียมที่ดาวน์โหลดมากที่สุดตลอดกาล Angry Birds ดั้งเดิมได้รับการขนานนามว่าเป็น "หนึ่งในเกมที่ได้รับความนิยมมากที่สุดในตอนนี้", "หนึ่งในเกมยอดนิยมของปี 2010", และ "ความสำเร็จของแอปบนอุปกรณ์เคลื่อนที่ที่ใหญ่ที่สุดที่โลกเคยเห็นมาก่อน". วิดีโอเกมซีรีส์หลักภาคต่อแรก แอ็งกรีเบิดส์ 2 เปิดตัวเมื่อวันที่ 30 กรกฎาคม 2558เกมแรกในชุดนี้เปิดตัวครั้งแรกในเดือนธันวาคม 2552 สำหรับ iOS ในเวลานั้นมีการแพร่ระบาดของโรคไข้หวัดหมูดังนั้นเจ้าหน้าที่จึงตัดสินใจใช้หมูเป็นศัตรูของนก บริษัท เปิดตัวพอร์ตของเกมไปยังระบบปฏิบัติการสมาร์ทโฟนหน้าจอสัมผัสอื่น ๆ รวมถึง Android, Symbian และ Windows Phone และพีซี
แอ็งกรีเบิดส์ สตาร์วอร์ส

แอ็งกรีเบิดส์ สตาร์วอร์ส  เป็นวิดีโอเกมแนวลับสมองที่ 5 ของเกมแอ็งกรีเบิดส์ พัฒนาขึ้นโดยบริษัทจากฟินแลนด์ที่ชื่อ โรวิโอโมไบล์ วางจำหน่ายในวันที่ 8 พฤศจิกายน ค.ศ. 2012 โดยนำเนื้อเรื่องจากสตาร์วอร์สมาดัดแปลงเป็นเกม โดยมีเนื้อหาจากภาพยนตร์3เรื่อง ได้แก่สตาร์วอร์ส เอพพิโซด,
แอ็งกรีเบิร์ดส สตาร์วอร์ส 2.
แอ็งกรีเบิดส์ สตาร์วอร์ส 2  เป็นวิดีโอเกมแนวลับสมองที่เป็นภาคต่อของเกมแอ็งกรีเบิดส์ สตาร์วอร์ส พัฒนาขึ้นโดยโรวิโอโมไบล์ วางจำหน่ายในค.ศ. 2013 โดยนำเนื้อเรื่องจากสตาร์วอร์สมาดัดแปลงเป็นเกม โดยมีเนื้อหาจากภาพยนตร์ 3 เรื่อง ได้แก่สตาร์วอร์ส เอพพิโซด, , และแอนิเมชันทีวีซีรีส์ เรื่อง
ภาษาเตอเมียร์

ภาษาเตอเมียร์ (Temiar language) หรือภาษาซาไกเหนือ มีผู้พูดประมาณ 25,725 คน (พ.ศ. 2546) ในรัฐปะหัง กลันตัน และเปรัก จัดอยู่ในตระกูลภาษาออสโตรเอเขียติก กลุ่มภาษามอญ-เขมร สาขาอัสเลียน สาขาย่อยเซนอยอิก
เด็ทม็อลท์

เด็ทม็อลท์ ([ˈdɛtmɔlt]) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 74,000 คนในอดีตเคยเป็นเมืองหลวงของรัฐลิพเพอตั้งแต่ปี ค.ศ. 1468 ถึง 1918 และรัฐอิสระลิพเพอ ตั้งแต่ปี ค.ศ. 1947
ชิยัน

ชิยัน  เป็นเมืองในแคว้นญูเบล ประเทศชิลี ตั้งอยู่ห่างจากเมืองหลวงของประเทศ กรุงซานเตียโกราว 400 กม. (249 ไมล์) ทางทิศใต้ เป็นเมืองหลักของจังหวัดดิกิยิน มีประชากรราว 170,000 คน เป็นศูนย์กลางการค้าในพื้นที่ที่มีการปลูกผลไม้ ผลิตเหล้าองุ่นและแป้ง ตั้งขึ้นเมื่อปี ค.ศ. 1580 ถูกทำลายโดยแผ่นดินไหวเมื่อ ค.ศ. 1835 และได้สร้างขึ้นใหม่ ต่อมาเกิดแผ่นดินไหวขึ้นอย่างรุนแรงขึ้นอีกในปี ค.ศ. 1939 เมืองมีศูนย์การค้าทันสมัย มีตลาดแบบถนนเปิดโล่ง ขายผัก ผลไม้ งานหัตถกรรม และเสื้อผ้า อยู่หลายช่วงตึก ใกล้ ๆ มีภูเขาที่นิยมในการเล่นสกี
เคาดา

เคาดา  เป็นเมืองและเทศบาล ตั้งอยู่ทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ ตั้งขึ้นเป็นเมืองเมื่อ ค.ศ. 1272 มีชื่อเสียงด้านการทำเนยแข็ง (เนยแข็งเคาดา) และอุปกรณ์สูบยา เมืองมีประชากร 70,828 คน ในปี ค.ศ. 2009
สมาชิกสภาผู้แทนราษฎรจังหวัดสุรินทร์

จังหวัดสุรินทร์ มีเขตเลือกตั้งสมาชิกสภาผู้แทนราษฎร 8 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุรินทร์มีสมาชิกสภาผู้แทนราษฎรคนแรก คือ ขุนรักษ์รัษฎากร (จวบ ไมยรัตน์)
      พรรคประชาธิปัตย์
      พรรคสหชีพ
      พรรคประชาธิปัตย์ → พรรคประชาชน (พ.ศ. 2490)
      พรรคเสรีมนังคศิลา
      พรรคสหภูมิ → พรรคชาติสังคม
      ไม่สังกัดพรรคการเมือง
      พรรคสหประชาไทย 
      พรรคประชาธิปัตย์
      ไม่สังกัดพรรคการเมือง
      พรรคประชาธรรม
      พรรคประชาธิปัตย์
      พรรคแนวร่วมสังคมนิยม
      พรรคธรรมสังคม
      พรรคสังคมนิยมแห่งประเทศไทย
      พรรคพลังใหม่
      พรรคกิจสังคม
      พรรคธรรมาธิปไตย
      พรรคสังคมก้าวหน้า
      พรรคกิจสังคม
      พรรคสนับสนุนนโยบายเกรียงศักดิ์
      พรรคประชาธิปัตย์
      พรรคพลังใหม่
      พรรคชาติไทย
      พรรคสังคมประชาธิปไตย
      ไม่สังกัดพรรคการเมือง
      พรรคสหประชาธิปไตย
      พรรคกิจสังคม
      พรรคก้าวหน้า
      พรรคชาติไทย
      พรรครวมไทย (2529) → พรรคเอกภาพ (2531)
      พรรคราษฎร
      พรรคเสรีนิยม
      พรรคความหวังใหม่
      พรรคสามัคคีธรรม
      พรรคชาติพัฒนา 
      พรรคกิจสังคม
      พรรคชาติไทย
      พรรคความหวังใหม่
      พรรคชาติพัฒนา 
      พรรคเอกภาพ
      พรรคไทยรักไทย
      พรรคชาติไทย
      พรรคความหวังใหม่ 
      พรรคพลังประชาชน → พรรคมาตุภูมิ
      พรรคพลังประชาชน → พรรคเพื่อแผ่นดิน
      พรรคพลังประชาชน → พรรคภูมิใจไทย
      พรรคมัชฌิมาธิปไตย → พรรคภูมิใจไทย
      พรรคมัชฌิมาธิปไตย → พรรคชาติไทยพัฒนา
      พรรคภูมิใจไทย
      พรรคภูมิใจไทย
      พรรคเพื่อไทย
      พรรคพลังประชารัฐ → พรรคเศรษฐกิจไทย
รายชื่อตอนในน้องสาวของผมไม่น่ารักขนาดนั้นหรอก

รายชื่อตอนในน้องสาวของผมไม่น่ารักขนาดนั้นหรอก เป็นลำดับการฉายของอนิเมะเรื่องน้องสาวของผมไม่น่ารักขนาดนั้นหรอก ซึ่งปัจจุบันมีทั้งหมด 2 ภาค โดยภาคแรกเริ่มฉายในวันที่ 3 ตุลาคม 2553 จนถึงวันที่ 19 ธันวาคม 2553 รวมทั้งสิ้น 13 ตอน และในส่วนของ OVA ซึ่งนับเป็นตอนต่อจากที่จบในภาคโทรทัศน์ โดยฉายทาง Nico Nico Douga, ShowTime, Movie Gate และ Bandai Channel ในช่วงวันที่ 22 กุมภาพันธ์ - 31 พฤษภาคม 2554 จำนวน 4 ตอน โดยในภาคโทรทัศน์ในตอนที่ 13 จะเป็นตอนที่จบแบบ Good end และในส่วนของ OVA ในตอนแรกจะเป็นตอนจบจริง ๆ ของเรื่อง หรือ True End และในภาคที่ 2 ใช้ชื่อว่า #เปลี่ยนทาง โดยเริ่มฉายมาตั้งแต่วันที่ 6 เมษายน 2556 โดยคาดว่าจะฉายรวมทั้งสิ้น 13 ตอน เช่นเดียวกันกับภาคแรก
รายชื่อตอนในภาคแรก.
"กรอบสีชมพู หมายถึง ตอนที่ออกอากาศทางโทรทัศน์ในประเทศญี่ปุ่น และ กรอบสีเขียว หมายถึง ตอนที่ออกอากาศทางอินเตอร์เน็ท"
รายชื่อตอนในภาคที่ 2.
กรอบสีเหลือง หมายถึง เป็นตอนที่ออกอากาศในโทรทัศน์ และกรอบสีส้ม หมายถึง เป็นตอนที่ออกอากาศทางอินเตอร์เน็ท ทาง นิโกะ นิโกะ โดวกะ
ไคล์ นอตัน

ไคล์ นอตัน  เกิดวันที่ 17 พฤศจิกายน ค.ศ. 1988 เป็นนักฟุตบอลชาวอังกฤษ เล่นตำแหน่งแบ็กขวาให้กับสโมสรฟุตบอลทอตนัมฮอตสเปอร์ เขาเป็นผลผลิตจากสถาบันเยาวชนของสโมสรฟุตบอลเชฟฟีลด์ยูไนเต็ด
ทอม ฮัดเดิลสโตน

ทอมัส แอนดรูว์ ฮัดเดิลสโตน (เกิดวันที่ 28 ธันวาคม ค.ศ. 1986) เป็นนักฟุตบอลชาวอังกฤษ ตำแหน่งกลองกลางตัวรับ 
ฮัดเดิลสโตน เป็นที่รู้จักและจดจำในช่วงที่เล่นให้กับทอตนัม ฮอตสเปอร์และฮัลล์ ซิตีในพรีเมียร์ลีก รวมถึงดาร์บี เคาน์ตีในเดอะแชมเปียนชิป โดยเมื่อเขาเลิกเล่นฟุตบอลได้มาเป็นโค้ชชุดสำรองและชุดเยาวชนของสโมสรฟุตบอลแมนเชสเตอร์ยูไนเต็ด
มิชู

มิเกล เปเรซ กูเอสตา  หรือรู้จักในชื่อ มิชู  เกิดวันที่ 21 มีนาคม ค.ศ. 1986 เป็นนักฟุตบอลอาชีพชาวสเปน ลงเล่นในตำแหน่งกองหน้า เขาเริ่มเล่นให้กับเรอัลโอบิเอโด หลังจากนั้นก็เล่นให้กับเซลตาเดบิโกและราโยบาเยกาโน ได้ลงเล่นนัดแรกในลาลิกาในฤดูกาล 2011–12
เชน ลอง

เชน แพทริก ลอง (เกิดวันที่ 22 มกราคม ค.ศ. 1987) เป็นนักฟุตบอลชาวไอริช ตำแหน่งกองหน้า ปัจจุบันเล่นให้กับสโมสรฟุตบอลเซาท์แฮมป์ตันในพรีเมียร์ลีกและฟุตบอลทีมชาติสาธารณรัฐไอร์แลนด์ เขาได้รับการบันทึกสถิติว่าเป็นนักฟุตบอลที่ยิงประตูได้เร็วที่สุดในระดับพรีเมียร์ลีก โดยในพรีเมียร์ลีก ฤดูกาล 2018–19 เขาสามารถยิงประตูได้ในนัดที่พบกับวอตฟอร์ด โดยใช้เวลาเพียง 7.69 วินาที
เชน ลอง เริ่มต้นการเป็นนักฟุตบอลอาชีพกับสโมสรฟุตบอลคอร์ก ซิตี ในลีกของไอร์แลนด์พรีเมียร์ดิวิชัน จากนั้นในฤดูกาล 2005–06 เขาได้ย้ายมาเล่นในประเทศอังกฤษกับสโมสรฟุตบอลเรดดิง ในระดับอีเอฟแอลแชมเปียนชิป ซึ่งเขาสามารถยิงในลีกได้ 3 ประตูจากการถูกส่งลงมาเป็นตัวสำรอง 10 นัด และมีส่วนช่วยทำให้สโมสรเป็นแชมป์และได้เลื่อนชั้นขึ้นไปแข่งในระดับพรีเมียร์ลีกเมื่อจบฤดูกาล เชน ลอง มีโอกาสลงเล่นในพรีเมียร์ลีกกับเรดิงอยู่ 2 ฤดูกาลก่อนที่สโมสรจะตกชั้นเมื่อจบฤดูกาล 2007–08 
ในฤดูกาล 2009–10 เขาจะทำผลงานให้ทีมได้อย่างยอดเยี่ยมในการแข่งขันเอฟเอคัพ โดยสามารถพาสโมสรเรดิงที่อยู่ในระดับแชมเปียนชิปเอาชนะลิเวอร์พูลที่อยู่ในระดับพรีเมียร์ลีกได้ในการแข่งขันรอบที่ 3 และพาสโมสรเข้าไปถึงรอบ 8 ทีมสุดท้าย โดยเป็นสโมสรเดียวในรอบ 8 ทีมที่ไม่ได้มาจากลีกสูงสุด ต่อมาในฤดูกาล 2010–11 เขาได้รับเลือกให้เป็นผู้เล่นยอดเยี่ยมแห่งปีของสโมสรเรดิง เมื่อยิงในลีกไปถึง 21 ประตู โดยเป็นผู้ทำประตูสูงสุดอันดับ 2 ของลีกแชมเปียนชิปในฤดูกาลดังกล่าว และพาสโมสรจบฤดูกาลด้วยอันดับที่ 5 ทำให้ได้ลงแข่งขันในรอบเพลย์ออฟเพื่อเลื่อนชั้น โดยในการแข่งขันรอบเพลย์ออฟรอบแรกเขายิงคนเดียว 2 ประตูช่วยให้สโมสรเอาชนะคาร์ดิฟฟ์ ซิตีและเข้าสู่รอบชิงชนะเลิศ ก่อนที่จะแพ้ให้กับสวอนซี ซิตี
ในฤดูกาล 2011–12 เขาได้รับโอกาสลงเล่นในระดับพรีเมียร์ลีกอีกครั้งเมื่อตัดสินใจย้ายไปร่วมทีมเวสต์บรอมมิช อัลเบียน ด้วยค่าตัว 6 ล้านปอนด์ ต่อมาในเดือน มกราคม 2014 เขาย้ายไปร่วมทีมฮัลล์ ซิตี เป็นระยะเวลาสั้นๆ ก่อนที่เขาจะย้ายไปร่วมทีมเซาท์แฮมป์ตัน ในฤดูกาล 2014–15
ชีวิตส่วนตัว.
เชน ลอง แต่งงานกับ เคย์ลีอาห์ อดัม เมื่อเดือน มิถุนายน 2013 โดยทั้งคู่มีบุตรด้วยกัน 3 คน คือ เทแกน บุตรสาวคนโต, เอริน บุตรสาวคนรอง และ แจ็กซ์ บุตรชายคนเล็ก
เควิน ดอยล์

เควิน เอดเวิร์ด ดอยล์  เกิดวันที่ 18 กันยายน ค.ศ. 1983 เป็นอดีตนักฟุตบอลชาวไอริช เล่นตำแหน่งกองหน้า 
เขาเริ่มเล่นอาชีพให้กับสโมสรฟุตบอลเซนต์แพทริกส์แอทเลติก และสโมสรฟุตบอลคอร์กซิตี ที่บ้านเกิดก่อนจะย้ายมาอยู่กับสโมสรฟุตบอลเรดดิงในอังกฤษ เขาเป็นส่วนหนึ่งทำให้เรดดิงเลื่อนชั้นสู่พรีเมียร์ลีกในปี ค.ศ. 2006 ต่อมาในปี ค.ศ. 2009 เขาย้ายมาอยู่กับวุลเวอร์แฮมป์ตันวอนเดอเรอส์ ด้วยสถิติค่าตัวสูงสุดของสโมสร 6.5 ล้านปอนด์
ดอยล์ลงเล่นในฐานะทีมชาติ เปิดตัวนัดแรกในปี ค.ศ. 2006 เขายิงประตูได้ 14 ประตูในการลงแข่ง 64 นัด ให้กับไอร์แลนด์ เขายังได้เล่นในยูโร 2012 ด้วย
มงเปอลีเย อัชแอ็สเซ

สโมสรกีฬาเอโรแห่งมงเปอลีเย  หรือเรียกแบบย่อว่า มงเปอลีเย อัชแอ็สเซ  เป็นสโมสรฟุตบอลฝรั่งเศสจากเมืองมงเปอลีเย เริ่มแรกก่อตั้งเมื่อปี ค.ศ. 1919 จากนั้นเปลี่ยนแปลงจากการรวมสโมสรในปี ค.ศ. 1974 มงเปอลีเยเล่นอยุ่ในลีกเดอ ลีกระดับสองของฟุตบอลฝรั่งเศส มีสนามกีฬาเหย้าคือ สตาดเดอลามอซง (Stade de la Mosson) ทีมแรกมีผู้จัดการทีมคือ เรอเน ฌีราร์ (René Girard) มงเปอลีเยชนะในลีกเอิงเป็นครั้งแรกในฤดูกาล 2011–12 ส่วนเกียรติประวัติอื่น ชนะถ้วยกุปเดอฟร็องส์ในปี ค.ศ. 1929 และ 1990 นอกจากนั้นยังได้ถ้วยยูฟ่าอินเตอร์โตโต้คัพ ในปี ค.ศ. 1999
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
แอปสโตร์ (ไอโอเอส/ไอแพดโอเอส)

แอปสโตร์ เป็นโปรแกรมดิจิทัลแพลตฟอร์มจัดจำหน่ายสำหรับระบบปฏิบัติการไอโอเอสและไอแพดโอเอส พัฒนาและปรับปรุงโดยแอปเปิล การบริการช่วยให้ผู้ใช้เรียกดูและดาวน์โหลดแอปพลิเคชันจากร้านไอทูนส์ ซึ่งถูกพัฒนาขึ้นด้วยไอโอเอส เอสดีเค ที่เผยแพร่ผ่านทางแอปเปิล
เมฟิสโตเฟเลส

เมฟิสโตเฟเลส (หรือสะกด Mephistophilus, Mephistophilis, Mephostopheles, Mephisto, Mephastophilis) เป็นปีศาจในนิทานพื้นบ้านของประเทศเยอรมนี เมฟิสโตเฟเลสปรากฏเริ่มแรกในวรรณกรรมในลักษณะของปีศาจในตำนานเฟาสต์ หลังจากนั้นเมฟิสโตเฟเลสได้ถูกนำมาใช้เป็นลักษณะของปีศาจในหลากหลายเรื่อง
เถาอู้

เถาอู้ (檮杌 พินอิน: táowù) หรือ โทโกะสึ  เป็น 1 ในจตุรมารของจีน มีลักษณะเป็นเสือหน้าคน ผสมหมูป่า มีเขี้ยวยาว และหางยาว 
เถาอู้ ชอบลงมาเที่ยวที่เชียงราย ทุกปี